hotchpotch/miracl-hf-unified huggingface dataset:
సీతాఫలపు కుటుంబము
సీతాఫలపు కుటుంబము వృక్షశాస్త్రములోని ఒక కుటుంబము.
సీతాఫలము చెట్లు మనదేశమునందంతటను బెరుగు చున్నవి.
ఈ కుటుంబములో బెద్ద చెట్టును గుబురు మొక్కలును గలవు. కొన్ని తీగెలవలె నల్లుకొనును. ఈ మొక్కలు శీతల దేసమునందంతగా లేవు, ఆకులు, ఒంటరి చేరిక. సాధారణముగ రెండు వరుసలుగా నేయుండును. కణుపు పుచ్చము లుండవు. సమాంచలము కొన్నిటి యాకులకును సువాసన గలదు. వృతాగ్రము గోపురము వలె నుండును. రక్షక పత్రములును, ఆకర్షణ పత్రములును వలయమునకు మూడేసి గలవు. కింజల్కములును, స్త్రీ పాత్రములుని అసంఖ్యములు. కింజల్కపు కాదల సంయోగకములు పుప్పొడి తిత్తుల పైకి వచ్చి యుండును. గింజలును బీజపుచ్ఛము గలదు.రామాఫలపు చెట్టు ఇంచుమించు సీతాఫలము వలెనే యుండును. పండు మాత్రము కొంచమెర్రగను నున్నగను నుండును. ఈ మొక్కలను బెంచుట కష్టము లేదు. గింజలు నాటి గాని కొమ్మలను, పేదవేసి సిద్ధము చేసిన గుంటలలో పాతి గాని పెంచెదరు. తరువాత వర్షములు కురియు వరకు అప్పుడప్పుడు నీరు పోయ వలెను. ఈ చెట్ల పండ్లు మిక్కిలి రుచిగా నుండును. బెరడును ఆకులును వేరులును అందులందు ఉపయోగ పడు చున్నవి. వేరు రసమునకు విరేచనము కలుగ చేసేయు గుణము గలదందురు. ఆకుల రసౌను మూర్చచే పడియున్నవారల ముక్కులకు వ్రాసిన వారిని సేద దేర్చునని చెప్పుదురు.
గుబురు మొక్క. ఆకర్షణ పత్రములు రెండు వరుసలుగా నున్నవి. ఈ పుష్పము మిక్కిలి మనోహరమగు సువాసన వేయును.
ఇది పొడుగుగా పెరుగు నొక చెట్టు ఆకులు బల్లెపు ఆకారము. అంచుతరళితము. దీనినే అశోక వృక్షమని కూడా అంటారు.
పెదపులుగు వారి పాలెం
పెదపులుగు వారి పాలెం, గుంటూరు జిల్లా, కర్లపాలెం మండలానికి చెందిన గ్రామము. పిన్ కోడ్: 522111.
గుదిబండి వారి పాలెం
గుదిబండి వారి పాలెం, గుంటూరు జిల్లా, కొల్లిపర మండలానికి చెందిన గ్రామము. పిన్ కోడ్: 522304., ఎస్.టి.డి.కోడ్ = 08644.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
శ్రీ సుబ్రహ్మణ్యస్వామివారి పుట్ట.
మద్దిరాల(చిలకలూరిపేట)
"మద్దిరాల(చిలకలూరిపేట)" గుంటూరు జిల్లా, చిలకలూరిపేట మండలానికి చెందిన గ్రామం. పిన్ కోడ్ నం. 522 616., ఎస్.టి.డి.కోడ్ = 08647.ఈ గ్రామంలో 11వ తరగతి చదువుచున్న టి.బాలాజీ అను విద్యార్థి, 2013 నవంబరు 15 నుండి 20 వరకూ కర్నాటకలోని సూరత్‌కల్ ఎన్.ఐ.టి.లో జరిగిన దక్షిణ భారత సైన్సు కాంగ్రెసులో, పవర్ పాయింట్ ప్రజంటేషను ద్వారా, గుండె, దాని పనితీరు గురించి కళ్ళకు కట్టినట్లు ప్రదర్శన ఇచ్చి, అందరి ప్రశంసలనందుకున్నాడు. [2]
[2] ఈనాడు గుంటూరు రూరల్; 2013,నవంబరు-30; 11వపేజీ.
[3] ఈనాడు గుంటూరు రూరల్; 2015,మే-28; 3వపేజీ.
[4] ఈనాడు గుంటూరు రూరల్; 2015,ఆగస్టు-21; 6వపేజీ. 
[5] ఈనాడు గుంటూరు రూరల్; 2017,ఆగస్టు-27,28&29; 3వపేజీ. 
[6] ఈనాడు గుంటూరు రూరల్; 2017,ఆగస్టు-28&29; 3వపేజీ.
తిప్పతీగె కుటుంబము
తిప్పతీగె కుటుంబము వృక్షశాస్త్రములోని ఒక కుటుంబము.
ఈ కుటుంబములో నున్న మొక్కలు తిరుగుడి తీగలె. ఆకులు ఒంటరి చేరిక, వానికి గణుపు పుచ్చములుండవు. పువ్వులు మెండుగా నుండును. అవి యేకలింగ పుష్పములు. అండాశయము క్రింద గొంచము కలిసి యుండును గాని పైన విడిగానె యుండును.
తిప్పతీగె పలు తావులందు బెరుగు చున్నది. వేరు పెద్దదిగాను మెత్తగాను వుండును.
జీవని సంస్థ
జీవని సంస్థ అనంతపురం నుండి పనిచేస్తున్న స్వచ్ఛంద సంస్థ. అనాథ పిల్లలకు ఆశ్రయం కల్పించి మెరుగయిన విద్య అందించడమే ఈ సంస్థ లక్ష్యం.
జూన్ 2009లో ఎస్వీ ప్రసాద్ అనే ఒక ప్రభుత్వ ఉపాధ్యాయుడి ద్వారా ఇది నెలకొల్పబడింది. అనంతపురంలోని శ్రీనివాస రామానుజన్ ఇన్స్టిట్యూట్ ఆఫ్ టెక్నాలజీ వారు ప్రాథమికంగా ఈ సంస్థ ఏర్పాటులో చేయూతనిచ్చారు. 
అనాథ పిల్లలను అక్కున చేర్చుకుని వారికి ఆశ్రయం కల్పించి నాణ్యమయిన విద్యను అందించడంతోపా టుగా ఇంటి వద్ద ఉండే కుటుంబం లాంటి పరిసరాలను అందించడమే ఈ సంస్థ లక్ష్యం.
ప్రస్తుతం జీవని సంస్థలో దాదాపుగా 50 మంది పిల్లలు ఉన్నారు. హాస్టల్ ప్రాంగణంలోనే 2013 మొదలు ప్రాథమిక విద్యాలయం కూడా ఉంది. ఇక్కడ ఇతర విద్యార్థులకూ, జీవని విద్యార్థులకు కలిపి పాఠాలు చెబుతారు. 
సంస్థను నడిపేందుకు కావాల్సిన వనరులు చాలా వరకూ ఎసారైటీ యాజమాన్యం సమకూర్చుతుంది. ఇతర ఖర్చుల కోసం తెలుగు బ్లాగరులు, అంతర్జాలంలో జీవని జాలగూడు మరియు బ్లాగు చూసిన వ్యక్తులు సహాయం చేస్తూ ఉంటారు. 
అనంతపురం నుండి తాడిపత్రి వెళ్ళే మార్గంలో బుక్కరాయసముద్రం మండలం రోటరీపురంలో హాస్టల్ ఉంది. ఇది 2012లో ప్రారంభమయింది. ఈ ప్రాంగణం లేక ముందు పిల్లలు ప్రయివేట్ హాస్టల్ లో ఉండేవారు. హాస్టళ్ళు, తరగతి గదులు, వంటగది, ఆట స్థలం, మొదలగునవి ఈ ప్రాంగణంలో ఉన్నాయి.
జీవని జాలగూడు
కలువ కుటుంబము
కలువ కుటుంబము వృక్షశాస్త్రములోని ఒక కుటుంబము.
కలువ మొక్కలు మన దేసమందంతటను బెరుగు చున్నవి. వేళ్ళు బురదలో నాటుకొని యుండును.
కలువయు దామర యు నొక కుటుంబము లోనివే. ఈ కుటుంబపు మొక్కలన్నియు నీళ్ళలోనె పెరుగును. ఆకుల యొక్కయు పుష్పముల యొక్కయు గాడలు మిక్కిలి పొడుగుగా నుండును. వీని యందు గాలి యుండుటకు సొరంగములు ఉన్నాయి. వీనిలో పుష్స్పములు పూచెడు కాడకు నొక్కటే పుష్పముండును. ఇందు నాకర్షణ పత్రమును కింజల్కములును బెక్కులు గలవు. అండాశయములు కూడ చాల యున్నవి. వీని గదులలో సన్నిగోడల నుండియు గింజలు పుట్టు చున్నవి.కలువ మొక్క ప్రతి చెరువులోను దొరువుల లోను పెరుగ గలదు గాని తామర మొక్క పెరుగ జాలదు. ఇవి రెండును అందమునకు ప్రసిద్ధి కెక్కినవి. కలువల లోను, దామరల లోను తెలుపు, ఎరుపు, నలుపు భేదములచే మూడు తెగల గలవు. కలువ కంటే దామరయే ఎక్కువ యందముగా నుండును. తామర పువ్వు విష్ణునాభి యందుండి యుత్పత్తియైన దనియు, లక్ష్మికి వాస యోగ్యమయిన గృహమనియు గాధలుండుట చే దాని యందు భక్తియు గలుగు చున్నది. కలువ సాయంత్ర మందును, దామర ప్రాతఃకాల మందును వికసించు ననుట కవి సమయముగాని యదార్థము గాదు. కలువ పువ్వు పెక్కు గదులు కలిగిన ఒక కాయనే కాచును. తామర వుప్పులో గదులన్నియు విడిపోయి పెక్కు కాయలు కాచును. వీని రెండింటికి నిదియే ముఖ్య భేదము.
ఎఱ్ఱ కలువల వువ్వుల రేకులు హృదయ రోగములను నరముల నీరసము బోగొట్టును. పువ్వుల ఱేకులు మరగ బెట్టి ఱేకులను నీళ్ళను గలిపి, ఒక గుడ్డలో వేసి పిండవలెను. ఈ వచ్చిన ద్రవములో పంచ దార వేసి తిరిగి సగమగు వరకును మరుగ బెట్టవలెను. ఇప్పుడు దానిని మందుగ బుచ్చుకొనవచ్చును.
ఎర్రని కలువ గింజలు, అజీర్ణమునకును, వేళ్ళు జిగట విరేచనములు, రక్త విరేచనములకును పని యేయును. వీనిని ఎండ బెట్టి పొడుము గొట్టి పుచ్చుకొనవచ్చును. ఇతర కలువలకును దామలకును గూడ ఈ గుణములు గలవు. కాని అన్ని తెగలను గలిపి మందు చేయుట కంటే విడివిడిగా చేయుట మంచిది.
భీంపల్లి శ్రీకాంత్
డాక్టర్ భీంపల్లి శ్రీకాంత్ మహబూబ్ నగర్ జిల్లాకు చెందిన యువకవి. వృత్తి రీత్యా ఉపాధ్యాయులు.
భీంపల్లి శ్రీకాంత్ మహబూబ్ నగర్ జిల్లా తెలుగు సాహిత్య వికాసం అనే అంశంపై పిహెచ్.డి పరిశోధన చేశారు.పాలమూరు సాహితి అనే సాహిత్య సంస్థను, పాలమూరు కల్చరల్ అకాడమీ అనే సాంస్కృతిక సంస్థను స్థాపించి సాహిత్య, సాంస్కృతిక సేవను కొనసాగిస్తున్నారు. తెలంగాణ రచయితల వేదిక లోనూ ,సింగిడి తెలంగాణ రచయితల సంఘం  లోనూ క్రియాశీలకంగా పనిచేశారు.
పాలమూరు సాహితి  ద్వారా తన సంపాదకత్వంలో అంజలి , పాలమూరు కవితా సుమాలు అనే పుస్తకాలను వెలువరించారు. తరువాత జిల్లాకు చెందిన వందమంది కవుల కవితలను సేకరించి పాలమూరు కవిత పుస్తకాన్ని 2004 లో వెలువరించారు. ఒక జిల్లా నుంచి వచ్చిన ఏకైక వచన కవితా సంకలనమిది.తెలంగాణ మీద హైకూలు రాసి సోది పేరుతో 2004లో వెలువరించారు.అక్షర తపస్వి ఆచార్య ఎస్వీ రామారావు అనే డాక్యుమెంటరికీ రచన చేశారు.కృష్ణా పుష్కరాలకు సంబంధించి పుష్కర కృష్ణవేణి అనే ప్రామాణికమైన గ్రంథాన్ని రచించారు.ప్రేమికులు ప్రయివేట్ ఆడియో ఆల్బానికి పాటలు రాశారు. నేటి విద్యార్థి, నిజం అనే సింగిల్ ఎపిసోడ్లకు మాటలు రాశారు. నాలో ఉన్న ప్రేమ అనే సింగిల్ ఎపిసోడ్ కు కథ, మాటలు రాశారు. ఛాంపియన్ అనే టెలిఫిల్మ్ కు కథ, మాటలు, పాటలు రాయడంతో పాటు దర్శకత్వం వహించారు. ప్రసిద్ధ స్వాతంత్ర్య సమరయోధులు (పాగ పుల్లారెడ్డి, మందుముల నరసింగరావు)ల జీవిత చరిత్రలను రచించారు. అలాగే తెలంగాణ తొలి నవల (ఆశాదోషం) నవలను వెలుగులోకి తెచ్చి తన సంపాదకత్వంలో వెలువరించారు.
తెలంగాణ అమరవీరుల కవితా సంకలనం అమరం కు సంపాదకత్వం వహించారు.సోది పుస్తకాన్ని తెలంగాణకు పెద్ద దిక్కైన కాళోజి నారాయణరావు కు అంకితమిచ్చారు.
1996 లో నందమూరి తారక రామారావు స్మారక సాహిత్య అవార్డును అందుకున్నారు.
సాహిత్యంలో వీరు చేసిన కృషికి 2002లో జిల్లా స్థాయి ఉత్తమ యూత్ అవార్డు ను అందుకున్నారు. రాష్ట్ర, జాతీయ,అంతర్జాతీయ సెమినార్లలో పాల్గొన్నారు.కేంద్ర సాహిత్య అకాడమీ, యు.జి.సి సెమినార్లలో పాల్గొన్నారు. 30కి పైగా అవార్డులను అందుకున్నారు. వీరి కవితలకు,కథలకు బహుమతులు కూడా వచ్చాయి. వీరి కవితలు, గేయాలు,కథలు, వ్యాసాలు, సమీక్షలు అనేక దిన,వార,మాస,త్త్రైమాసిక పత్రికలలో వెలువడ్డాయి.
భీంపల్లి శ్రీకాంత్ ఆధునిక తెలుగు వచన కవిత్వంలో *మొగ్గలు* అనే కవితా ప్రక్రియ 2017లో ప్రారంభించాడు. ఇది మూడు పాదాల కవిత్వం.మొదటి రెండు పాదాలు ఒక అంశాన్ని చెబితే మూడవ పాదం దానిని సమర్థించేదిగా ఉంటుంది.
కోట్ల వెంకటేశ్వరరెడ్డి
కోట్ల వెంకటేశ్వరరెడ్డి తెలుగు కవి మరియు రచయిత.
ఆయన మహబూబ్ నగర్ జిల్లాకు చెందినవారు. వృత్తి రీత్యా ఉపాధ్యాయులు. జలజం సత్యనారాయణతో కలిసి తెలంగాణ రచయితల వేదికకు జిల్లా బాధ్యుడిగా వ్యవహరిస్తున్నాడు. నానీల రచనలో వీరిది అందెవేసిన చెయ్యి. "నూరు తెలంగాణ నానీలు", "నాన్నా! నాలా ఎదుగు" , "మనిషెల్లిపోతుండు", "గుండె కింద తడి", రహస్యాలు లేని వాళ్ళు, రంగు వెలసిన జెండా వంటి కవితా సంకలనాలు వెలువరించాడు, నాలుగు సార్లు రంజని-కుందుర్తి అవార్డ్ అందుకున్నాడు. సమతా రచయితల సంఘం వారి ఉత్తమ కవితా సంపుటి అవార్డును 1998లో అందుకున్నారు.
ఆయనకు పొట్టి శ్రీరాములు తెలుగువిశ్వవిద్యాలయం 2014 సంవత్సర కీర్తి పురస్కారం "వివిధ ప్రక్రియలు" విభాగంలో వచ్చినది.
మర్రిపాలెం(నాగాయలంక)
"మర్రిపాలెం(నాగాయలంక)" కృష్ణా జిల్లా నాగాయలంక మండలానికి చెందిన గ్రామం.
సముద్ర మట్టానికి 6 మీ.ఎత్తు
రేపల్లె, మచిలీపట్నం, పొన్నూరు, పెడన
అవనిగడ్డ, మోపిదేవి, రేపల్లె, కోడూరు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
ప్రగతి విద్యానికేతన్, గణపేశ్వరం మారుతి విద్యానికేతన్, నాగాయలంక
ప్రభుత్వ ఆయుర్వేద వైద్యశాల.
2013 జూలైలో ఈ గ్రామ పంచాయతీకి నిర్వహించిన ఎన్నికలలో, శ్రీ నల్లగొండ చంద్రశేఖరరావు, సర్పంచిగా ఎన్నికైనారు. [3]వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
కేంద్ర ప్రభుత్వం అమలుచేస్తున్న నిర్మల్ పురస్కారానికి, ఈ గ్రామం ఎంపికై, అధికారుల తుది పరిశీలనలో ఉన్నట్లు, నిర్మల్ పురస్కార్ నోడల్ అధికారులు చెప్పారు. 2013లో నిర్మల్ పురస్కారానికి జిల్లాలో 56 గ్రామాలను పరిశీలించి, 3 గ్రామాలను ఎంపిక చేయగా, ఆ మూడు గ్రామాలలో, ఈ గ్రామం ఒకటి. [1]
[1] ఈనాడు కృష్ణా/అవనిగడ్డ; 2014,ఫిబ్రవరి-20; 2వపేజీ.
[2] ఈనాడు కృష్ణా/అవనిగడ్డ; 2014,నవంబరు-2; 10వపేజీ
[3] ఈనాడు అమరావతి; 2015,అక్టోబరు-28; 39వపేజీ.
[4] ఈనాడు అమరావతి/అవనిగడ్డ; 2016,మే-17; 1వపేజీ.
వెలుదండ రామేశ్వరరావు
వెలుదండ రామేశ్వర రావు మహబూబ్ నగర్ జిల్లా, బిజినపల్లి మండలం మంగనూరు గ్రామానికి చెందిన కవి. వీరు 27.07.1935 లో జన్మించారు. కనక రత్నమ్మ, వెలుదండ నారాయణ రావు వీరి తల్లిదండ్రులు. ఉపాధ్యాయునిగా, అధ్యాపకునిగా 40 సంవత్సరాల పాటు బోధన చేసి, ఎంతో మంది శిష్యులను తీర్చిదిద్దారు. తెలుగు, సంస్కృతం, ఆంగ్లం, హిందీ, ఉర్దూ భాషా సాహిత్యాలలో అద్వితీయమైన పాండిత్యం కలవారు. ఆయుర్వేద, హోమియోపతి వైద్య విధానాలలో కూడా వీరిది అందె వేసిన చెయ్యి. వీరు చాలా రచనలు చేశారు. వాటిలో కొన్ని ముద్రితం, కొన్ని అముద్రితం. శ్రీ కుసుమ హరనాథ, శ్రీ రామకృష్ణ ప్రభ, గైర్వాణి, ఆంధ్రప్రదేశ్ వంటి పత్రికలలోనూ వీరి రచనలు వచ్చాయి.
1. శ్రీరామ భూవర శతకం
2. ఆంధ్ర నారద భక్తి సూత్రములు
3. శ్రీ శ్రీనివాస నివేదనం
4. నా దైవం - నా దేశం
5. శ్రీ కుసుమహర శరణాగతి
6. శ్రీ సత్యసాయి రామ అక్షరార్చన
1. రామేశ్వరీయం
2. శ్రీకృష్ణ తారావళి
3. ప్రశ్నోత్తరి
4. విద్య
5. విద్యుత్ సందేశం
6. ఆత్మ నివేదనం
7. మనోవశీకరణమునకు కొన్ని మార్గములు
మొర్జంపాడు
మోర్జంపాడు గుంటూరు జిల్లా మాచవరం మండలం లోని గ్రామం. పిన్ కోడ్: 522 413.
బొడ్డు (అయోమయ నివృత్తి)
బొడ్డు ఉదరము యొక్క ఉపరితలంలో యుండే భాగము.
నీరద కుటుంబము
ఇది యొక చిన్న కుటుంబము. దీనిలో పెద్ద చెట్లు గుబురు మొక్కలును గలవు. ఆకులు లఘు పత్రములు, ఒంటరి చేరిక, కొన్నిటి పువ్వులు మిధున పుష్పములు. కొన్నిటిలో నేకలింగ పుష్పములును గలవు. తరచు నీ పువ్వులకు ఆకర్షణ పత్రములుండవు. కింజల్కములు చాల గలవు. విత్తనములలో అంకురచ్చదనము గలదు.
హిమజ్వాల
హిమజ్వాల మహబూబ్ నగర్ జిల్లాకు చెందిన ప్రముఖ కవి, రచయిత, విమర్శకులు. సాహితీ రంగంలో విశిష్టతను కలిగిన హిమజ్వాల అసలు పేరు ఇరువింటి వెంకటరమణ. 1950లో జన్మించారు. తెలుగు ఉపన్యాసకులుగా పనిచేశారు. ' తెలుగు సాహిత్యంపై శరత్ ప్రభావం ' అను అంశంపై పరిశోధన చేసి డాక్టరేట్ పట్టాను పొందారు. 14 వ ఏట నుండె కవిత్వం రాయడం మొదలుపెట్టారు. తొలినాళ్ళలో ఛందో బద్ద కవిత్వం రాశారు. తరువాత వచన కవిత్వం రాసి 1977 లో 'చూపు' అను కవితా సంపుటిని వెలువరించాడు. వీరు రాసిన అనేక కవితలు, పాటలు, విమర్శలు అనేక పత్రికలలో వెలువడ్డాయి. ఇతను ఏమి రాసినా అవన్నీ ప్రజా పక్షపాత దృష్టితో రాసినవే. సాహిత్యం మార్క్సిజం వెలుగులో జనించాలన్నది వీరి అభిప్రాయం. విరసం సభ్యులుగా అనేక సాహిత్య కార్యక్రమాలను నిర్వహించారు.
చాంగ్ ఈ 3
చాంగ్ ఈ 3 (嫦娥三号) ఒక చంద్ర మండల శోధన మిషన్, ఒక రోబోటిక్ లాండర్ మరియు ఒక రోవర్ తో ఉన్న దీనిని చైనా నేషనల్ స్పేస్ అడ్మినిస్ట్రేషన్ నిర్వహిస్తుంది. చైనీస్ చంద్ర అన్వేషణ కార్యక్రమం యొక్క రెండవ దశ భాగంగా 2013 డిసెంబరు 1 న చాంగ్ ఈ 3 విజయవంతంగా ప్రారంభించబడింది. ఇది చైనా యొక్క మొదటి చంద్ర రోవర్ అవుతుంది, మరియు 1976 లోని సోవియట్ లూనా 24 మిషన్ తరువాత 37 సంవత్సరాలలో చంద్రునిపై సున్నితంగా దిగేందుకు చేయబడిన మొదటి అంతరిక్ష నౌక. దీనికి చాంగ్ ఈ అని చైనీస్ పురాణ చంద్రుడి దేవత పేరు పెట్టారు, మరియు చాంగ్ ఈ 1 మరియు చాంగ్ ఈ 2 చంద్ర ఆర్బిటర్స్ కు తదుపరిది. ఈ చంద్ర ప్రోబ్ ను యుతు (కుందేలు) లేదా జాడే రాబిట్ అని కూడా అంటారు, ఈ పేరును ఆన్లైన్ పోలింగ్ ద్వారా ఎంపిక చేశారు, ఈ పేరు చైనీస్ పురాణం ప్రకారం వచ్చింది, చైనీస్ పురాణం ప్రకారం ఒక తెల్ల కుందేలు చంద్రునిపై జీవిస్తుంటుంది.
యుతు రోవర్ ఉన్న చాంగ్ ఈ 3 ప్రయోగంతో రోవర్లను పంపిన దేశాలలో అమెరికా, రష్యా తరువాత చైనా మూడవ దేశంగా నిలిచింది.
చాంగ్ ఈ 3 ఒక చంద్ర రోవర్ కలిగి వుంటుంది, ఈ రోవర్ లాండర్ నుండి విస్తరించడానికి మరియు స్వతంత్రంగా చంద్రుని ఉపరితలం అన్వేషించడానికి రూపొందించబడింది. ఈ ఆరు చక్రాలు కలిగిన రోవర్ యొక్క అభివృద్ధి షాంఘై ఏరోస్పేస్ సిస్టమ్ ఇంజినీరింగ్ ఇనిస్టిట్యూట్ లో 2002 లో ప్రారంభమైంది మరియు మే 2010 లో పూర్తయింది. రోవర్ నిలబడినపుడు ఎత్తు 1.5 మీటర్లు (4.9 అడుగులు) ఉంటుంది, బరువు సుమారు 120 కిలోలు (260 lb) ఉంటుంది. ఇది సుమారు 20 కిలోల పేలోడ్ (మోయగల బరువు) సామర్థ్యం కలిగి ఉంటుంది, ఈ రోవర్ వాస్తవ సమయంలో వీడియో ప్రసారం చేస్తుంది, త్రవ్వ గలుగుతుంది మరియు మట్టి నమూనాలపై సాధారణ విశ్లేషణలు చేయగలుగుతుంది. దీనికి ఉన్న ఆటోమేటిక్ సెన్సార్ల వలన ఇది ఇతర వస్తువులతో ఢీ కొనకుండా చక్కగా నావిగేట్ చేయగలదు (ప్రయాణించగలదు). దీనికి కావలసిన శక్తి దీనికి అమర్చబడిన సోలార్ ప్యానెల్ ద్వారా అందించబడుతుంది. ఆరు చక్రాలు కలిగిన ఈ రోవర్ 3 చదరపు కిలోమీటర్ల ప్రాంతంలో దాని 3 నెలల మిషన్ సమయంలో గరిష్ఠంగా 10 కిలోమీటర్లు (6.2 మైలు) ప్రయాణించి అన్వేషించేలా రూపొందించబడింది.
రోవర్ (అంతరిక్ష అన్వేషణ)
రోవర్ అనగా ఒక అంతరిక్ష అన్వేషణ వాహనం, ఇది గ్రహం యొక్క ఉపరితలంపై లేదా ఇతర ఖగోళ గ్రహాంపై తరలించేందుకు రూపొందించబడిన వాహనం. దీనిని కొన్నిసార్లు గ్రహ రోవర్ అని కూడా అంటారు. కొన్ని రోవర్లు మానవ అంతరిక్ష సిబ్బంది యొక్క ప్రయాణం కొరకు రూపొందిస్తున్నారు; ఇతరత్రా రోవర్లు పాక్షికంగా లేదా పూర్తి స్వతంత్రంగా నడిచే రోబోట్లు కలిగినవి. సాధారణంగా రోవర్లను లాండర్ తరహా వ్యోమనౌక ద్వారా గ్రహ ఉపరితలానికి చేరుస్తారు. రోవర్లు విద్యుత్ వాహనాలు, వీటిని నడిపేందుకు సౌర శక్తి లేదా అణు విద్యుత్ ఉపయోగిస్తారు. వివిధ దూరాలలో ఉన్న భూమి యొక్క చంద్రుడు మరియు అంగారక గ్రహం వంటి ఉపరితలములపై వివిధ చక్రాల వాహన రోవర్లను నడుపుతారు.
ఆంధ్ర ధాతుమాల
పరవస్తు చిన్నయసూరి ఆంధ్ర భాషకు ధాతువులను గురించి ఆంధ్ర ధాతుమాల అనునొక గ్రంథమును రచించెనని ఆంధ్ర సాహిత్య పరిషత్తు వారు 1930లో ముద్రించి ప్రకటించిరి. ఇది చిన్నయసూరి గ్రంథములయందు వ్రాతలో నాతని స్వంత యక్షరములతో లిఖింపబడియుండుట చూచి పరిషత్తువారు దానిని చిన్నయసూరి కృతముగా ప్రకటించిరి. కాని గ్రంథమును నిశితముగా పరిశీలించిన అది యాతని రచన కాదని తెలియుచున్నది. ఈ ధాతుమాలకు పీఠికను వ్రాసిన విద్వాంసులు కూడా దీని రచన గురించి కొంత సందేహమును చూపించిరి. ఆ సందేహము నిశ్చయమైనది. దీనిని వాస్తవముగా రచించినవారు వేదం పట్టాభి రామశాస్త్రులు. వీరు 1820 నాటికే పరమపదించుట వలన ఈ ధాతుమాల చిన్నయసూరి పదునాలుగేండ్ల వయసునాటికే యున్నదని గ్రహించవలెను.
నిమ్మకాయ పచ్చడి
నిమ్మకాయ ఊరగాయముందుగ నిమ్మకాయలను బాగా కడిగి తడి లేకుండా ఆరబెట్టాలి. తడి ఆరిన నిమ్మకాయలను 24 తీసుకుని నిలువుగా ముక్కలుగా తరిగి పెట్టుకోవాలి.మిగిలిన 36 నిమ్మకాయలను చెక్కలుగా తరిగి రసం పిండాలి.తీసిన రసాన్ని నిమ్మకాయ ముక్కల్లో పోసి పసుపు, ఉప్పు వేసి బాగా కలిపి ఒక రోజంతా అలానే వుంచేయాలి మూత పెట్టి.మరునాడు మెంతులను వేయించి మెత్తగా పొడి చేసి మెంతి పొడిని, కారాన్ని నిమ్మకాయ రసం, ముక్కలు కలిసివున్న గిన్నెలో పోసి ఉండలు లేకుండా బాగా కలపాలి.అంతే, ఘుమఘుమ లాడే నిమ్మకాయ ఊరగాయ రెడీ. ఈ ఊరగాయను వేడివేడి అన్నంలో నెయ్యితో కలిపి తింటే చాల బావుంటుంది. సి విటమిన్ కూడా లభిస్తుంది.చలికాలంలో జలుబు చేయకుండా నివారిస్తుంది.
కోటిపల్లి(కొల్లూరు)
"కోటిపల్లి(కొల్లూరు)" గుంటూరు జిల్లా కొల్లూరు (గుంటూరు జిల్లా) మండలానికి చెందిన గ్రామం. 
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ఈ గ్రామములో శ్రీ సత్య జ్ఞానప్రసూనాంబా సమేత శ్రీ సోమశేఖరస్వామి దేవాలయం ఉంది. [1]
వరి, అపరాలు, కూరగాయలు
వ్యవసాయము
ఈ గ్రామానికి చెందిన శ్రీ ఎన్.సుధాకరరావు, వికలాంగుల భారత క్రికెట్ జట్టుకు ఎంపికైనారు. 2015,ఆగస్టు-19 నుండి 24 వరకు, వికలాంగుల క్రికెట్ అసోసియేషన్, తిరుపతిలో నిర్వహించిన ప్రాబబుల్ మ్యాచ్ లో, 35 మంది పాల్గొన్నారు. వీరిలో ముగ్గురిని రాష్ట్రం నుండి ఎంపికచేయగా, ఆ ముగ్గురిలో వీరొకరు. జిల్లా నుండి వీరొక్కరే ఎంపిక కావడం విశేషం. భారత జట్టుకు ఎంపిక అయిన ఈ క్రీడాకారులు, డిసెంబరు/2015లో టాలీవుడ్ జట్టుతోనూ, ఫిబ్రవరి/2016లో దుబాయిలో నిర్వహించు త్రిముఖ (భారత్, శ్రీలంక, పాకిస్థాన్) పోటీలలో పాల్గొంటారు. [2]
[1] ఈనాడు గుంటూరు రూరల్/వేమూరు; 2013,డిసెంబరు-12; 2వపేజీ.
[2] ఈనాడు అమరావతి; 2015,ఆగస్టు-28; 7వపేజీ.
ఖాజీపేట(తెనాలి)
"ఖాజీపేట(తెనాలి) " గుంటూరు జిల్లా, తెనాలి మండలానికి చెందిన గ్రామం. పిన్ కోడ్ నం. 522 307., ఎస్.టి.డి.కోడ్ = 08644.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
జిల్లా పరిషత్తు ఉన్నత పాఠశాల.
అంనవాడీ కేంద్రం.
వరి, అపరాలు, కూరగాయలు
వ్యవసాయం
శ్రీ సి.హెచ్.సాంబయ్య:- వృత్తి రీత్యా బ్యాంకు ఉద్యోగి అయిన శ్రీ సాంబయ్య, ప్రవృత్తిగా విద్య, వైద్యం, కళారంగాలలో తన జీవిత చరమాంకం వరకు సేవలందించారు. గ్రామంలో ఆయన పేరుతో, "సి.హెచ్.సాంబయ్య స్మారక కళాపరిషత్తు" ను ఏర్పాటు చేసి, ప్రతి సంవత్సరం పలువురు ప్రముఖులకు పురస్కారాలు అందజేయుచున్నారు. ఈ సంత్సరం ఈ పురస్కారానికి ప్రముఖ చలనచిత్ర నిర్మాత శ్రీ కాగిత జయకృష్ణ ను ఎంపికచేసారు. వీరికి ఈ పురస్కారాన్ని, 2015,జూన్-11వ తేదీనాడు, గుంటూరులోని బృందావన గార్డెన్సులోని శ్రీ వేంకటేశ్వరస్వామివారి దేవస్థానం ఆవరణలో నిర్వహించు ఒక కార్యక్రమంలో అందజేసెదరు. [4]
అమ్మ ఛారిటబుల ట్రస్ట్.
[1] ఈనాడు గుంటూరు రూరల్తె/నాలి; 2013,డిసెంబరు-2; 1వపేజీ.
[2] ఈనాడు గుంటూరు రూరల్/తెనాలి; 2014,ఫిబ్రవరి-25; 2వపేజీ.
[3] ఈనాడు గుంటూరు రూరల్/తెనాలి; మే-11,2014; 1వపేజీ.
[4] ఈనాడు గుంటూరు సిటీ; 2015,జూన్-9; 7వపేజీ.
దావులూరు పాలెం
"దావులూరిపాలెం" గుంటూరు జిల్లా కొల్లిపర మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ప్రభుత్వ పాఠశాల.
పాల ఉత్పత్తిదారుల సహకార సంఘం.
2013 జూలైలో, ఈ గ్రామ పంచాయతీకి జరిగిన ఎన్నికలలో, శ్రీమతి కాటూరి శివకుమారి సర్పంచిగా ఎన్నికైనారు. [1]వరి, అపరాలు, కాయగూరలు
వ్యవసాయం వ్యవసాయాధారిత వృత్తులు
గ్రామంలోని 400 కుటుంబాలలో, 200 కుటుంబాలు, పశుపోషణతో లబ్ధి పొందుచున్నవి. పాల ఉత్పత్తిదారుల సహకార సంఘం, పశుపోషకులకు వెన్నుదన్నుగా నిలుస్తున్నది. లాభసాటి ధరలనందించుచూ తోడ్పాటునందించుచున్నది. ఆర్థిక సంవత్సరం ముగింపు తరుణంలో, ప్రోత్సాహకాలనందించుచున్నది. ఆపత్కాలంలో కుటుంబాలకు బీమానందించుచున్నది. చిన్నారుల విద్యాభివృద్ధికి ఉపకార వేతనాలనందించుచున్నది. మహిళా సాధికారతకు ఇతోధిక సాయమందించుచున్నది. 1995 లో ఈ సంఘానికి స్వంతభవన నిర్మాణం చేసుకున్నారు. [2]
[1] ఈనాడు గుంటూరు రూరల్/తెనాలి; 2013, జూలై-28; 1వపేజీ.
[2] ఈనాడు గుంటూరు రూరల్/తెనాలి; 2014, జూన్-21; 2వపేజీ. 
[3] ఈనాడు విజయవాడ/మంగళగిరి; 2014, జూన్-23; 2వ పేజీ.
[4] ఈనాడు గుంటూరు రూరల్/తెనాలి; 2014, డిసెంబరు-8; 2వపేజీ.
సురభి మాధవ రాయలు
సురభి మాధవరాయలు 17వ శతాబ్దికి చెందిన రాజకవి. మహబూబ్ నగర్ జిల్లా జటప్రోలు సంస్థానాధిపతి. కల్వకుర్తి తాలుకాలోని సురభి ప్రాంతం వీరి పూర్వికులది. ఈ సురభిని పూర్వం గోదలు అని, ప్రస్తుతం గోడల్ అని పిలుస్తున్నారు. విజయనగర రాజు వీర వెంకటపతి రాయల నుండి జటప్రోలు సంస్థానాన్ని పొందిన ' బింకోలుగండ ' బిరుదాంకితుడు ఇమ్మడి మల్లా నాయుడు వీరి తాత. చెన్నమ్మ, ముమ్మడి మల్లా నాయుడు వీరి తల్లిదండ్రులు. ఒక వైపు ప్రజారంజకంగా పాలన సాగిస్తూనే, మరో వైపు నిరంతరం సాహిత్య సముద్రంలో మునిగితేలిన గొప్ప పండితుడు. పండితులకు అగ్రహారాలను పంచిపెట్టిన కవి పోషకుడు. జటప్రోలులో నాయుని పేటను, మదనగోపాల స్వామి మందిరాన్ని, మంచాలకట్టలో మాధవ స్వామి ఆలయాన్ని, సింగవటంలో నృసింహాలయాన్ని, మాధవరాయలపేటను, నరసింహసాగర తటాకాన్ని నిర్మించాడు. ఈ తటాకం వలన ఈ ప్రాంతాన్ని సస్యశ్యామలం చేశాడని ప్రతీతి. అన్నిటికి మించి వీరు తెలుగు సాహిత్యలోకానికి చేసిన ఎనలేని మేలు ఎలకూచి బాలసరస్వతిని తన ఆస్థానంలో ఆదరించడం. భర్తృహరి "సుభాషిత త్రిశతి"ని తన తండ్రి మల్లా నాయుడు పేరు మీద 'మల్ల భూపాలీయం ' పేరుతో అనువదింపజేసి ఎలకూచి బాలసరస్వతికి రెండు వేల దీనారాలను అందజేసిన కవి పోషకుడు. కవులను ఆదరించడమే కాకుండా స్వయంగా తానే కలం పట్టి కవిత్వం రాసిన కవి కూడా. 'చంద్రికాపరిణయం' పేరుతో ఆరు ఆశ్వాసాల గ్రంథాన్ని రచించాడు. 902 గద్య పద్యాలతో తీర్చిదిద్దాడు. సుచంద్రుడను రాజు తమిస్రాసురుడను రాక్షసున్ని చంపి, చంద్రికను పరిణయమాడటం ఈ కావ్యపు కథ. అవధానం శేషశాస్త్రి వెల్లాల సదాశివశాస్త్రితో కలిసి ఈ గ్రంథానికి టీకా రాశారు. 
మాధవరాయల తండ్రి సురభి మల్లభూపాలుడు పద్మనాయకవంశానికి మూలపురుషుడైన బేతాళనాయకుడుకు 19వ తరం వాడు. ఇతని కుమారుడూ సురభి నరసింగరావు కూడా సంస్కృత కవి.
ఆంధ్రసాహిత్యములో గల అఖండపాండితీమండితము, అత్యంతకఠినమైన గ్రంథములలో ప్రథమగణ్యమైనది. పాలమూరు జిల్లాలో వర్ధిల్లిన జటప్రోలు (కొల్లాపురం) సంస్థానమున కథీశుడైన శ్రీ సురభి మాధవరాయలవారి చంద్రికాపరిణయ మహాప్రబంధము. కవిత్వములోను, శ్లేషలోను ఇది రామరాజభూషణుని వసుచరిత్రమునకు ప్రతిబింబమువలె ఉంటుంది. కాని ఇందులో వ్యాకరణసాధ్యమైన విచిత్రపదప్రయోగములు తఱచుగా నుండుటచే దీని శైలి వసుచరిత్రమున కంటే కఠినమై పండితులకు కూడా దుర్భేద్యముగా నున్నది. మాధవరాయలు 16వ శతాబ్దిలో జటప్రోలు సంస్థానము నేలిన సర్వజ్ఞ సింగభూపాలుని వంశీకుడు. ఇట్లితడు రామరాజభూషణునకు సమకాలికు డగుచున్నాడు. 
http://eemaata.com/em/library/candrikaparinayamu/7250.html
నరహరిపురం
"నరహరిపురం" కడప జిల్లా చాపాడు మండలానికి చెందిన గ్రామం. [1] ఈనాడు కడప, 2-12-2013, 8వ పేజీ.
కాకొల్లువారిపల్లె
"కాకొల్లువారిపల్లె" నెల్లూరు జిల్లా వరికుంటపాడు మండలానికి చెందిన గ్రామం.[1] ఈనాడు నెల్లూరు, 2-12-2013, 8వ పేజీ.
పొట్టి వీరయ్య
పొట్టి వీరయ్య ఒక తెలుగు చలనచిత్ర నటుడు. ఇతడు జన్మతః మరుగుజ్జు. ఇతని ఎత్తు రెండడుగులు. దాదాపు 400 చిత్రాలలో నటించాడు.
ఇతనిది నల్గొండ జిల్లా, తిరుమలగిరి తాలూకా ఫణిగిరి గ్రామము. ఇతని తల్లి పేరు గట్టు నరసమ్మ. నాన్న పేరు గట్టు సింహాద్రయ్య. వాళ్లకు వీరయ్య రెండో సంతానం. ఇతనికి ఒక అక్కయ్య ఉంది. ఈమె సాధారణంగానే జన్మించింది.
వీరి ఊరిలో మంగళ్‌గోపాల్ అని ఓ వ్యక్తి ఉండేవాడు. పెళ్లిళ్లకు సినిమా అలంకరణ చేయడం ఆయన వృత్తి. ఆయన ద్వారా వీరయ్య 1967లో మద్రాసులో అడుగుపెట్టాడు. అక్కడ ఓ పూల అంగడిలో వీరయ్యను చేర్పించారాయన. ఆయన ద్వారా ప్రముఖ నటుడు శోభన్‌బాబును కలిశాడు. ఆయన ఇతడిని చూసి, విఠలాచార్యగారిని కానీ, భావన్నారాయణగారిని కానీ కలవండి, మీలాంటి వాళ్లకు అవకాశం ఇచ్చేది వాళ్లే అని సలహా ఇచ్చారు. ఆయన మాట ప్రకారం భావన్నారాయణగారిని కలిశాడు. ఆయన నుంచి పెద్దగా స్పందన రాలేదు. తర్వాత విఠలాచార్యగారిని కలిశాక ఇతడి ఆకారం ఆయనకు నచ్చి తన సినిమాలలో పలు అవకాశాలు కల్పించాడు. ఇతని తొలి చిత్రం అగ్గివీరుడు. సినీ పరిశ్రమలో విఠలాచార్య తర్వాత దర్శకుడు దాసరి నారాయణరావు వీరయ్యను బాగా ప్రోత్సహించాడు. ఆయన తొలి సినిమా తాతా మనవడులో గుమ్మడితో కలిసి నటించాడు. దాసరి దర్శకత్వంలో వచ్చిన రాధమ్మపెళ్లి చిత్రంలో హిజ్రాగా నటించాడు. తెలుగు, తమిళ, కన్నడ, మలయాళ భాషల్లో కలిపి దాదాపు 400 చిత్రాల్లో నటించాడు. ఎన్టీఆర్, ఎమ్జీఆర్, అక్కినేని, శివాజీగణేశన్ లాంటి మహానటులతో కలిసి పనిచేశాడు.
ఇతని వివాహము మల్లికతో జరిగింది. వీరిది ప్రేమ వివాహము. వీరికి ముగ్గురు సంతానము. చిన్న కుమార్తె బండ జ్యోతి ఇతని లాగే మరుగుజ్జు. మధుమేహంతో బాధపడుతూ ఇతని భార్య 2008 లో మరణించింది.
వీరంపల్లి(మనుబోలు)
"వీరంపల్లి(మనుబోలు)" నెల్లూరు జిల్లా మనుబోలు మండలానికి చెందిన గ్రామం. పిన్ కోడ్ నం. 524 405., ఎస్.టి.డి.కోడ్ = 0861.
శ్రీ అంకమ్మ తల్లి ఆలయం:- వీరంపల్లి గ్రామంలోని అంకమ్మ తల్లికి, 2014, జూలై-27 ఆదివారం నాడు, పొంగళ్ళ కార్యక్రమం నిర్వహించారు. ఈ సందర్భంగా మేళతాళాలు, తప్పెట్లతో గ్రామంలో కోలాహలం నెలకొన్నది. భక్తులంతా పొంగళ్ళు పెట్టుకొని, కొబ్బరికాయలు కొట్టి, మొక్కులు తీర్చుకున్నారు. [2]
ఈ గ్రామములో శ్రీ పల్లంరెడ్డి రమణారెడ్డి నాటకరంగంలో చాలా పేరు ప్రఖ్యాతులు గడించారు. ఈయన కుమారుడు శ్రీ దశరథరామిరెడ్డి వ్యసాయశాఖలో ఉద్యోగం చేస్తూ గూడా నాటకరంగంలో చాలా ఖ్యాతి గడించారు. ఈయన మన రాష్ట్రంలోని హైదరాబాదు, విశాఖపట్నం మొదలగు చోట్లనే గాకుండా, తమిళనాడు, కర్నాటక, ఢిల్లీ, రాష్ట్రాలలోనూ పలు నాటక ప్రదర్శనలిచ్చారు. వీరు 1997 లో ముంబాయిలో జరిగిన ప్రపంచ తెలుగు మహాసభలలో గూడా పౌరాణిక నాటకం ప్రదర్శించి పలువురి ప్రశంసల నందుకున్నారు. ఇంతవరకూ వీరు 30 సంవత్సరాలనుండి, మొత్తం 200 పైగా నాటకాలు ప్రదర్శించారు.
[2] ఈనాడు నెల్లూరు/సర్వేపల్లి; 2014, జూలై-28; 1వపేజీ.
గిలక (పుల్లీ)
గిలక (ఆంగ్లం: Pulley) అనగా ఒక సరళ యంత్రం, దీనిని భారీ వస్తువులను ఎత్తేందుకు ఉపయోగిస్తారు. ఇది సాధారణ యంత్రం యొక్క ఒక రకం. దీనిని ఆంగ్లంలో పుల్లీ అంటారు. కొన్నిసార్లు బ్లాక్ అండ్ టాక్లీ అంటారు. దీనిని తెలుగులో కప్పీ అని కూడా అంటారు. తక్కువ శక్తిని ఉపయోగించి ఎక్కువ బరువులను ఎత్తగలిగేలా వీటిని రూపొందిస్తారు.
స్టాటిక్ A - స్టాటిక్ లేదా తరగతి 1 కప్పి ఒక ఇరుసు ను కలిగి ఉంటుంది, ఇది స్థిరమైనది లేదా నిశ్చలమైనది, అనగా దీనిని తరలించలేము. తాడు లోని బలం మళ్ళింపు ద్వారా స్థిర కప్పిని ఉపయోగిస్తారు. ఒక స్థిర కప్పి 1 యొక్క ఒక యాంత్రిక ప్రయోజనాన్ని కలిగి ఉంటుంది. స్టాటిక్ కప్పి ఒక చక్రం మరియు ఒక ఇరుసును కలిగి ఉంటుంది.
మూవబుల్ A - కదిలే లేదా తరగతి 2 కప్పి ఒక ఇరుసును కలిగి ఉంటుంది, ఇది సస్థలంలో ప్రీ గా కదులుతుంది. బలాన్ని మార్చుట ద్వారా కదిలే కప్పిని ఉపయోగిస్తారు. కదిలే కప్పి 2 యొక్క యాంత్రిక ప్రయోజనాన్ని కలిగి ఉంటుంది. దీనికి తాడు యొక్క ఒక చివరన లంగరేసి ఉంటుంది, తాడు యొక్క మరొక చివర లాగినపుడు కప్పితో జోడించబడిన వస్తువు రెట్టింపు బలంతో లాగబడుతుంది.
కాంపౌండ్ A - మిశ్రమ కప్పి, స్థిర మరియు కదిలే కప్పి వ్యవస్థల కలయికగా ఉంటుంది.
బ్లాక్ అండ్ టాక్లీ - బ్లాక్ అండ్ టాక్లీ అనగా మిశ్రమ కప్పి, దీనికి అనేక కప్పిలు ప్రతి ఇరుసుకు అమర్చబడి ఉంటాయి. మరింత యాంత్రిక ప్రయోజనం పెరుగుతుంది.
కొమ్మిడి నరసింహారెడ్డి
కొమ్మిడి నరసింహారెడ్డి మాజీ శాసన సభ్యులు.నల్గొండ జిల్లా భువనగిరి నియోజకవర్గానికి 1978-85 కాలంలో రెండుసార్లు శాసనసభ్యులుగా పనిచేశారు. ఒక భూస్వామ్య కుటుంబంలో పుట్టి, ఉన్న ఆస్తిలో అధికభాగం భూదానోద్యమంలో దానం చేశాడు.ఒక పాత స్కూటర్ తప్ప కనీసం స్వంత ఇల్లు కూడా ఉంచుకోలేదు.గోదావరి జలాలను మూసీ నదిలోకి మళ్ళించి లక్ష ఎకరాలను ఎట్లా పచ్చగా మార్చొచ్చో వివరిస్తూ ఒక బ్లూప్రింట్ తయారుచేశారు. వేల కోట్లు అవసరం లేకుండా అతి తక్కువ ఖర్చుతో పూర్తయ్యే పధకం బ్లూ ప్రింటును ఒక పెద్ద ఫ్లెక్సీ పై ప్రింట్ చేయించి, దాన్ని గచ్చుమీద పరచి, ఒక ఉపాధ్యాయుడిలా అందరికీ వివరించేవాడు. భుజానికొక సంచీలో సద్దికట్టుకుని, ఒక జత బట్టలు తీసుకుని సమావేశాలకు హాజరౌతాడు. అక్కడ వక్తలు మాట్లాడిన మాటలను శ్రద్ధగా నోట్స్ రాసుకుంటాడు. బీబీనగర్ NIMS ప్రారంబించాలని ఆమరణ దీక్ష చేశాడు.
గుడుంబా శంకర్
గుడుంబా శంకర్ 2004 లో విడుదలైన తెలుగు చిత్రం. ఈ చిత్రం విజయవంతం కాలేకపోయినా దీని సంగీతం మాత్రం శ్రోతల ఆదరాభిమానాలు చూరగొన్నది.
బూర్గుల రంగనాథరావు
కథా రచయితగా, కవిగా పేరుగాంచిన బూర్గుల రంగనాథరావు అక్టోబరు 12, 1917న జన్మించాడు. హైదరాబాదు ముఖ్యమంత్రిగా పనిచేసిన బూర్గుల రామకృష్ణారావు కుమారుడుడైన రంగనాథరావు బి.ఎ., ఎల్.ఎల్.బి. వరకు అభ్యసించారు. తెలుగు, సంస్కృతం, ఆంగ్లం, మరాఠి, ఉర్దూ, హిందీ భాషలలో ప్రావీణ్యం పొందారు. వీరు పలు గ్రంథాలు రచించడమే కాకుండా ఆకాశవాణి నుంచి వీరి చాలా కథలు, నాటికలు ప్రసారమయ్యాయి. సత్య సాయిబాబాపై రామకృష్ణారావు రచించిన శతకము "పుష్పాంజలి"లో పద్యాలు చేర్చి శతకం పూర్తిచేశారు. రంగనాథరావు 2007లో మరణించారు.
వెంకటపతి రాజు కండ్రిక
"వెంకట పతి రాజు కండ్రిక" లేక వి.పి.ఆర్.కండ్రిక అను గ్రామం కడప జిల్లా రైల్వే కోడూరు మండలానికి చెందిన గ్రామం. పిన్ కోడ్ నం.516 101 ఎస్.టి.డి.కోడ్ = 08566.
అరవింద్ కేజ్రివాల్
అరవింద్ కేజ్రివాల్ భారతీయ సామాజికవేత్త మరియు రాజకీయ నాయకుడు. హర్యానాలో జన్మించిన కేజ్రివాల్ ఐఐటి ఖరగపూర్ లో మెకానికల్ ఇంజనీరింగ్ లో పట్టభద్రులు అయ్యారు. మొదట భారతీయ రెవెన్యూ సర్వీసులో కొంతకాలం పనిచేశారు.
జన లోకపాల్ బిల్లు కోసం అన్నా హజారేతో కలిసి చేసిన పోరాటం మరియు సమాచార హక్కు చట్టం కోసం చేసిన పోరాటంతో ఈయన దేశవ్యాప్తంగా మంచి ప్రాముఖ్యత సంపాదించారు.
సమాచార హక్కు చట్టం తీసుకురావటం మరియు పేదవారి స్తోమత పెంచడానికి చేసిన కృషికి 2006 లో రామన్ మెగసెసే పురస్కారం లభించింది. 2012 లో ఆమ్ ఆద్మీ పార్టీ అనే రాజకీయ పార్టీని స్థాపించారు. పార్టీ స్థాపించిన తరువాత జరిగిన తొలి ఎన్నికలైన 2013 ఢిల్లీ శాసనసభ ఎన్నికల విజయంతో ఢిల్లీ 7వ ముఖ్యమంత్రిగా పదవి చేబట్టారు. కేజ్రివాల్ ఢిల్లీకి ముఖ్యమంత్రిగా పనిచేసిన వారిలో అత్యంత పిన్నవయస్కుడు.
అరవింద్ కేజ్రీవాల్ హర్యానాలోని ఒక మధ్య తరగతి కుటుంబంలో జన్మించాడు.గోబింద్ రామ్ కేజ్రివాల్ ను గీతా దేవికి పుట్టిన మూడు పీల్లలలో పెద్ద వాడు. ఐ.ఐ.టీ. ఖరగ్పూర్ లో ఇంజనీరింగ్ చదువుకున్నాడు.
ఇంజనీరింగ్ పూర్తవగానే టాటా స్టీల్ కంపెనీలో, ౧౯౮౯లో జేరాడు. ౧౯౯౨లో మానేసాడు. అప్పుడే సివిల్ సర్వీసెస్ పరీక్షలు వ్రాసి ఇండియన్ రెవెన్యూ సర్వీసెస్ కు ఎంపికయ్యారు. డిల్లీలోని ఆదాయపు పన్ను కార్యాలయంలో జాయింట్ కమీషనర్ ఉద్యోగంలో చేరారు.
1999 డిసెంబరులో కేజ్రివాల్ రెవెన్యూ సర్వీసులో ఉండగానే, పరివర్తన్ అనే సామాజిక సంస్థను ఏర్పాటు చేసి ఢిల్లీలోని ప్రజలకు పన్నులు, విద్యుత్తు, ఆహార పంపిణి విషయాల గురించి అవగాహన కలిగించడంలో సహాయం చేశారు. కేజ్రివాల్ "మార్పు చిన్న చిన్న విషయాలతో ప్రారంభం అవుతుంది "అని నమ్మేవారు. 2008 లో ఈ సంస్థ ఢిల్లీ నకిలీ రేషను కార్డు స్కాంను బట్ట బయలు చేసింది.
సమచార హక్కు చట్టం వినియోగించి ఢిల్లీ లోని ప్రభుత్వ సంస్థలలో అవనినీతిని వెలికితీశారు.
అవినీతికి వ్యతిరేకంగా అన్నా హజారేతో కలిసి జన లోక్ పాల్ బిల్లు బిల్లు కోసం పోరాడారు.
2012 నవంబరు 26న ఆమ్ ఆద్మీ పార్టీ అనే రాజకీయ పార్టీని ఢిల్లీలో స్థాపించారు. 2013 డిసెంబరు 4 న జరిగిన ఢిల్లీ శాసనసభ ఎన్నికల్లో మూడుసార్లు ఢిల్లీ ముఖ్యమంత్రిగా పనిచేసిన షీలా దీక్షిత్ పై 25, 864 ఓట్ల మెజారిటీతో గెలుపొందారు.జన్ లోక్‌పాల్ బిల్లు ఢిల్లీ శాసనసభలో ఆమోదం పొందకపోవడంతో కేజ్రీవాల్ 49 రోజుల తన ప్రభుత్వాన్ని రద్దు చేసి ముఖ్యమంత్రి పదవికి రాజీనామా చేశారు.
2014 పార్లమెంటు ఎన్నికలలో వారణాసి పార్లమెంటు బరిలో బీజేపీ ప్రధాని అభ్యర్థి నరేంద్రమోడీ పై అరవింద్ కేజ్రివాల్ పోటిపడ్డాడు..ఢిల్లీలో ముఖ్యమంత్రి పీఠాన్ని అధిష్ఠించి తప్పుకున్న కేజ్రీవాల్ వారణాసిలో భారతీయ జనతా పార్టీ ప్రధాని నరేంద్రమోడీకి పోటీగా బరిలోకి దిగారు. కానీ ఆయన చేతిలో 3, 71, 784 వేల ఓట్ల తేడాతో ఓడిపోయారు.
2015 ఢిల్లీ శాసనసభ ఎన్నికలలో ఆమ్ ఆద్మీ పార్టీ ముందుండి నదిపించారు. 70 స్థానాలలో 67 స్థానాలు పొంది అనూహ్య విజయం సాధించడంతో ఢిల్లీ ముఖ్యమంత్రిగా తిరిగి ఎన్నికయ్యారు. కేజ్రివాల్ న్యూఢిల్లీ నియోజకవర్గం నుంచి 31, 583 వోట్ల ఆధిక్యంతో గెలిచారు.
2012 లో స్వరాజ్ అనే పుస్తకాన్ని ప్రచురించారు.
చిట్కా పంపు
చిట్కా పంపు అనగా ఒక చిట్కాను ఉపయోగించి పనిచేయించే పంపు. మిట్టనుంచి పల్లంనకు ప్రవహించుట ద్రవముల సహజ లక్షణం. ద్రవానికి ఉన్న ఈ ప్రత్యేక లక్షణం ఆధారంగా ప్రవాహమునకు అడ్డుపడిన గట్టులను దాటించి ద్రవంను పల్లమునకు పంపించవచ్చు. భూమికున్న గురుత్వాకర్షణ శక్తి వలన మరియు ద్రవం తనకున్న పల్లమునకు ప్రవహించే శక్తితో భూభాగాన్ని ఆవిరిస్తూ ఉంటుంది. తన ప్రవాహమునకు అడ్డువచ్చిన కట్టలను తెంచుకుని మరీ పల్లమును చేరుటకు ప్రయత్నిస్తూ ఉంటుంది. కట్ట అడ్డు ఉన్న ద్రవం ఎంత ఎక్కువున్నను ఎంత మిట్టనున్నను సాధారణ స్థితిలో గట్టును దూకి ప్రవహించలేదు. అయితే కొన్ని పరిస్థితులు అనుకూలించినట్లయితే గట్టును దూకి కూడా ద్రవం ప్రవహించగలదు. ప్రకృతి ద్వారా సహజ సిద్ధంగా అటువంటి పరిస్థితులు ఏర్పడటం చాలా అరుదు, అసలు చెప్పాలంటే సహజ సిద్ధంగా అటువంటి పరిస్థితులు ఏర్పడవు. మానవుడు అత్యంత సులభంగా అటువంటి పరిస్థితులను కల్పించి ద్రవము గట్టు దూకేలా చేసి అనేక అవసరాల కొరకు వాడుకుంటునాడు, పూర్వం నుంచి నేటి వరకు ప్రపంచ వ్యాప్తంగా అన్ని ప్రాంతాల్లో ద్రవం గట్టు దూకించే విధానాన్ని మానవుడు ఉపయోగించుకున్నాడు, ఇక ముందు ఉపయోగించుకుంటాడు కూడా. ఎందుకంటే ఈ విధానం చాలా సులువైనది మరియు అత్యంత చౌకైనది, సాధారణంగా యంత్ర విద్యుత్ అవసరం లేనిది.
సాధారణంగా ఎక్కువగా చాలా కొద్ది మొత్తంలో ద్రవంను దూకించుటకు నలగని, రంధ్రములు లేని వంగె గుణముగల సన్నని పైపు ఉపయోగిస్తుంటారు. పైపుని ద్రవంతో నింపి రెండు చివరలు మూసి ఉంచి ఒక చివరను మిట్టనున్న లేదా ఎగువనున్న ద్రవంలో ఉంచి మరొక చివరను పల్లమున ఉంచి ముందుగా ద్రవంలో నున్న పైపు చివర అడ్డును తొలగించి వెనువెంటనే పల్లములో నున్న మరొక పైపు చివరి అడ్డు తొలగించినట్లయితే మిట్టనున్న ద్రవం ఆ పైపు ద్వారా పల్లమునకు దూకుతూ ప్రవహిస్తుంది. ఈ విధానం సాఫీగా కొనసాగాలంటే రెండు చివరలు ద్రవంలో మునిగి ఉండాలి, అలా చేయనట్లయితే గాలి చొరబడి జరుగుతున్న ప్రక్రియ ఆగిపోతుంది.
భారతదేశంలో చాలా ప్రాంతాలలో బోర్లు వేసినప్పుడు ఒక ఇంచ్ నీరు పడుతుంది. రైతులు వాటిని పూడ్చి వేయడం లేక మరికొన్ని బోర్లు వేసి వాటికి మరికొన్ని మోటార్లు బిగించి వ్యవసాయం సాగు చేస్తున్నారు. ఈ ఒక ఇంచ్ నీరు పడిన బోరు బావులకు మూడు ఇంచ్ నీరు తోడగల శక్తి కలిగిన మోటార్లను బిగిస్తున్నారు. ఈ విధంగా మూడు ఇంచ్ నీరు కోసం మూడు మోటార్లును బిగించి విలువైన విద్యుత్ ను ఖర్చు చేయడం జరుగుతుంది. విద్యుత్ ఖర్చు లేకుండా గాలికి ఉండే ఊర్ధ్వ, అధోః పీడనాల ద్వారా ఒక బోరు లోని నీరు మరొక బోరు బావిలోనికి రంపించి ఒకే మోటారు ద్వారా రెండు బోరు బావులలోని నీరు తోడేందుకు ఒక ప్రయోగాన్ని రూపొందించడం జరిగింది.
ఆమ్ ఆద్మీ పార్టీ
ఆమ్ ఆద్మీ పార్టీ 2012 నవంబర్ 26 న సామాజిక కార్యకర్త అరవింద్ కేజ్రివాల్ చేత స్థాపించబడిన ఒక భారతీయ రాజకీయ పార్టీ. అవినీతికి వ్యతిరేకంగా జనలోక్ పాల్ బిల్లు కోసం జరిగిన ప్రజాపోరాటం నుంచి పుట్టిన పార్టీ. ఈ పోరాటాన్ని కేజ్రివాల్ రాజకీయ పార్టీగా కొనసాగించాలిని ప్రతిపాదించగా, ఈ పోరాటానికి నాయకత్వం వహించిన అన్నా హజారే వ్యతిరేకించారు. పార్టీ స్థాపించిన వెంటనే ఢిల్లీలో విద్యుత్ మరియు నీటి ధరలపై పోరాటాలు చేసారు. మహిళలపై అగాయత్యాలపై ప్రత్యేక చట్టం కోసం పోరాటాలు చేసారు.
పార్టీ పాల్గొన్న మొదటి ఎన్నికలు 2013 ఢిల్లీ శాసనసభ ఎన్నికలు. ఈ ఎన్నికలలో పార్టీ మొత్తం 70 సీట్లలో 28 సీట్లు సాధించి రెండవ అతిపెద్ద పార్టీగా అవతరించింది. 8 సీట్లు సాధించిన కాంగ్రెస్ బయటి మద్దతుతో ప్రభుత్వం ఏర్పాటు చేశారు. 2015 ఢిల్లీ శాసనసభ ఎన్నికలలో కనీవిని ఎరుగని రీతిలో అరవింద్‌ కేజ్రీవాల్‌ నేతృత్వంలో మొత్తం 70 శాసనసభ స్థానాల్లో 67 సీట్లను సాధించి తిరిగి అధికారంలోకి వచ్చింది.
ఢిల్లీ 2013 శాసనసభ ఎన్నికలు ఆమ్ ఆద్మీ పార్టీ పాల్గొనిన ప్రథమ ఎన్నికలు. ఎన్నికల కమిషన్ నుంచి పొందిన "చీపురు కట్ట" గుర్తు పై పోటిచేసారు. ప్రతి నియోజకవర్గానికి ప్రత్యేక హామీలు ప్రకటించారు. ఈ ఎన్నికలలో 70 సీట్లకు గాను 28 సీట్లు సాధించి సంచలనం సృష్టించారు. 32 స్థానాలు సాధించిన బిజెపి కూటమి ప్రభుత్వ ఏర్పాటుకు నిరాకరించటంతో, లెఫ్టినెంట్ గవర్నర్ పిలుపు మేరకు ఆమ్ ఆద్మీ పార్టీ ప్రజాభిప్రాయ సేకరణ తరువాత ప్రభుత్వ ఏర్పాటుకు ముందుకు వచ్చింది. 8 స్థానాలున్న కాంగ్రెస్ పార్టీ బయటి నుంచి మద్దతు ఇచ్చింది.
2014 లోక్ సభ ఎన్నికలలో పార్టీ పలు రాష్రాలలో 300 పైగా సీట్లలో పోటిచేయాలని నిర్ణయించింది.
ఆమ్ ఆద్మీ ఈ సార్వత్రిక ఎన్నికల్లో 443 స్థానాల్లో పోటీ చేసి 4 స్థానాల్లో గెలుపు సాధించింది.
కనీవిని ఎరుగని రీతిలో అరవింద్‌ కేజ్రీవాల్‌ నేతృత్వంలోని ఆమ్ ఆద్మీ పార్టీ అఖండ విజయం దక్కించుకుంది. అందరి అంచనాలను తలకిందులు చేస్తూ మొత్తం 70 శాసనసభ స్థానాల్లో 67 సీట్లను ఆ పార్టీ కైవసం చేసుకుంది. 2013 శాసనసభ ఎన్నికలతో పోల్చుకుంటే ఆమ్ ఆద్మీ పార్టీ తన ఓటు బ్యాంకును భారీగా పెంచుకుంది. గత ఎన్నికల్లో ఆ పార్టీకి 29.5 శాతం ఓట్లు పోలవగా ఈసారి అనూహ్యంగా 54.3 శాతానికి పెరిగింది.
ఆవిరి యంత్రం
ఆవిరి యంత్రం అనగా ఒక యంత్రం, ఇది వేడి నీటి నుండి వెలువడే ఆవిరిని ఉపయోగించుకొని పనిచేస్తుంది. వేడి నీటి నుండి వెలువడే ఆవిరిని శక్తిగా మార్చి యంత్రాన్ని కదిలించగలిగేలా చేసి ఫ్యాక్టరీ పనులకు లేదా రైలు లేదా పడవలను కదలించేందుకు ఉపయోగిస్తున్నారు. 18 వ శతాబ్దపు తొలి నాళ్ళలో ఆవిరి యంత్రాలను మైన్ పంపులలో ఉపయోగించడం ప్రారంభమైంది మరియు 1770 లో జేమ్స్ వాట్ ద్వారా బాగా అభివృద్ధి చెందాయి. యంత్రాలు పని చేయడానికి గుర్రాలు, గాలిమరలు మరియు వాటర్‌మిల్లుల స్థానములలో ఆవిరి యంత్రాలను ఉంచారు, ఇవి ప్రవేశపెట్టిన ఈ సమయం పారిశ్రామిక విప్లవానికి చాలా ముఖ్యమైనది. మొదటి ఆవిరి యంత్రాలు పిస్టన్ యంత్రాలు. ఆవిరి పీడనం ఒక పిస్టన్ మీద ఒత్తిడి కలుగజేసినపుడు పిస్టన్ తో పాటు ఉన్న సిలిండర్ కదులుతుంది మరియు ఈవిధంగా ఇది రెసిప్రోకల్ (ముందుకు మరియు వెనుకకు) కదలికలను కలిగి ఉంటుంది. ఈ కదలిక పంపును నేరుగా కదిలిస్తుంది లేదా క్రాంక్ (వృత్తాకార చలనము కలిగించు వంగిన ఇరుసు) ని పనిచేయించటం ద్వారా అది చక్రాన్ని తిప్పుతుంది మరియు యంత్రాన్ని పనిచేయిస్తుంది. ఆవిరి యంత్రాలు, యంత్రాలను పని చేయించేందుకు మరియు గనులలోని పంపులు కదలించడానికి కర్మాగారాల్లో ఉపయోగించారు. తరువాత రైల్వే వాహనాలు మరియు ఆవిరి పడవలు (స్టీమ్ బోట్లు) తరలించడానికి చిన్న ఇంజిన్లు తయారు చేయబడ్డాయి. ఆవిరి యంత్రానికి శక్తినిచ్చే నీటి ఆవిరి ఒక బాయిలర్ లో తయారు చేయబడుతుంది, బాయిలర్ లో ఉన్న నీటిని వేడి చేయడం ద్వారా ఆ ఆవిరి తయారవుతుంది. చాలా చోట్ల అగ్నితో బాయిలర్ వేడిచేస్తారు. అగ్ని కోసం ఇంధనాలుగా కలప, బొగ్గు, లేదా పెట్రోలియం ఉపయోగించవచ్చు. అగ్నికి బదులుగా అణుశక్తి లేదా సౌర శక్తిని ఉపయోగించవచ్చు. బాయిలర్ నుంచి నీటి ఆవిరి బయటికి వచ్చేటప్పుడు ఒక పిస్టన్ పై బలాన్ని ప్రయోగిస్తుంది. తద్వారా ఆ పిస్టన్ ఒకవైపుకు కదులుతుంది. బయటికి వెళ్లుతున్న నీటి ఆవిరిని ఒక కవాటము పిస్టన్ యొక్క చివరికి వెళ్లేలా చేస్తుంది, ఆ ఆవిరి మళ్ళీ పిస్టన్ వెనుకకు మళ్లేలా బలాన్ని ప్రయోగిస్తుంది, దీనితో పిస్టన్ మరియు నీటి ఆవిరి యధాస్థానానికి వస్తాయి, ఈ విధంగా నీటి ఆవిరిని కవాటముల అదుపుతో పదేపదే పిస్టన్ ముందుకు వెనుకకు కదిలేలా ఈ ఆవిరి యంత్రాలను రూపొందిస్తారు. ఈ విధమైన పిస్టన్ కదలికలను ఉపయోగించి చక్రాలు తిరిగేలా చేస్తారు లేదా ఇతర యంత్రాలను నడిపిస్తారు.
ఆవిరి యంత్రం ద్వారా స్టీము లోకోమోటివ్రైల్లు 160 సంవత్సారాలు సరుకుల రవాణలో,ప్రయాణీకులను గమ్యం చేర్చుటకు సేవలందించాయి.
నాగులగుట్టపల్లె
"నాగులగుట్టపల్లె" కడప జిల్లా చక్రాయపేట మండలానికి చెందిన గ్రామం. 
ఈ గ్రామములోని సురభి జిల్లా పరిషత్తు ఉన్నత పాఠశాల, పచ్చని చెట్లతో ఆహ్లాదకరమైన వాతావరణాన్ని ప్రోదిచేసుకున్నది. ఉపాధ్యాయులు ఐకమత్యంతో విద్యార్థులను తమ స్వంత బిడ్డలలా చూసుకుంటూ వారికి త్రాగునీరూ, మరుగుదొడ్లూ మొదలగు అన్ని వసతులూ కల్పించారు. యోగా నేర్పుచున్నారు. బాలికలకు కుట్లు, అల్లికలపై శిక్షణ ఇస్తున్నారు. ఈ పాఠశాలలో ఇప్పుడు 384 మంది విద్యార్థులున్నారు. 2008 నుండి ఇప్పటివరకూ, వరుసగా ఈ పాఠశాల విద్యార్థులు "కడప రత్నాలు"గా ఎన్నికైనారు. ఇంకా వీరిలో 5గురు ఐ.ఐ.ఐ.టి.కి ఎంపికైనారు. ఎన్.ఎన్.ఎం.ఎస్.పధకం క్రింద 6గురికి ఉపకారవేతనాలు వస్తున్నవి. జనవిజ్ఞాన వేదిక, ప్రపంచ తెలుగు మహాసభ మరియూ పలు జిల్లా స్థాయి పోటీలలోనూ పాల్గొని బహుమతులు గెల్చుకుంటున్నారు. [1] 
ఈ గ్రామానికిచెందిన శ్రీ కొవ్వూరు హరనాధరెడ్డి+ప్రమీలమ్మ ల కుమారుడైన గణపతిరెడ్డి ఇప్పుడు డిల్లీలో ఓ.ఎస్.డి.గా పనిచెయుచున్నారు. వీరు అక్కడ ఆంధ్రప్రదేశ్ రాష్ట్ర ముఖ్యమంత్రి యొక్క వ్యవహారాల ఇన్ ఛార్జ్ గా ఉంటారు. వీరీ పదవిలో సెప్టంబరు/2012 నుండి పనిచేస్తున్నారు. [2]
[1] ఈనాడు కడప,4-12-2013.8వ పేజీ. 
[2] ఈనాడు కడప; జనవరి-14,2014; 6వ పేజీ.
శిద్దవరం
"శిద్దవరం" శ్రీ పొట్టిశ్రీరాములు జిల్లా బోగోలు మండలానికి చెందిన గ్రామం.
పౌరహక్కుల సంఘం, తెలంగాణ
దేశవ్యాప్తంగా ఆ నాటి అత్యవసర కాలం నుండి నేటి అనేక ఉద్యమాలకు ఒక పెద్ద దిక్కుగా ఉన్న సంఘం ఇది 
కాళోజి, శ్రీ శ్రీ, రమణారెడ్డి లాంటి ఎంతో మంది ఈ సంఘంలో పనిచేసారు. కేవలం ప్రజల హక్కులు అడిగినందుకు గోపి రాజన్నకు, జాపాలక్ష్మారెడ్డిని, డాక్టర్‌ రామనాథంనే, నర్రా ప్రభాకర్‌ రెడ్డి, పురుషోత్తంను, ఆజాం అలీలను పొట్టనపెట్టుకుంది. ప్రపంచంలో బహుశా కేవలం రాజ్యాంగం ప్రసాదించిన హక్కులను అడిగినందుకు ఆరుగురిని కోల్పోయిన సంస్థ పౌరహక్కుల సంఘం ఒక్కటే. హక్కులడిగిన వారిని హతమార్చి హక్కుల ఊసు ఎత్తకుండా చేద్దామనుకున్నది రాజ్యం. కాని ఇప్పటికీ పౌరహక్కుల సంఘం రాష్ట్రంలో పటిష్ఠంగా పనిచేస్తున్నది.
ఉమామహేశ్వరం (మహబూబ్ నగర్)
ఉమామహేశ్వరం మహబూబ్ నగర్ జిల్లా అచ్చంపేట మండలం రంగాపూర్ గ్రామపంచాయతీలో నల్లమల అడవీ ప్రాంతంలో ఉన్న ప్రముఖ పుణ్యక్షేత్రం. శివుడు పార్వతీదేవితో కొలువు దీరిన ప్రాంతంగా ఇది ప్రఖ్యాతి చెందింది. ఈ దేవాలయం కొండలో మిళితమై ఉంటుంది. ఇచ్చట సంవత్సరంమంతా కూడా నీరు కొండలో నుండి ఎప్పటికి సజీవజలంలా జాలువారుతూ ఉంటుంది. ఇది సహజ సిద్ధమైన ప్రక్కృతి ఒడిలో నుండి వచ్చిన స్వచ్ఛమైన పవిత్ర శైవక్షేత్రాలలో ఒకటి. ఇక్కడ ప్రకృతి రమణీయత అద్భుతం.
శ్రీశైలం ఉత్తర ద్వారంగా భాసిల్లుతోన్న ఈక్షేత్రం హైదరాబాదు నుంచి శ్రీశైలం వెళ్ళు ప్రధాన రహదారిపై హైదరాబాదు నుంచి 140 కిమీ దూరంలో ఉంది. మండలకేంద్రం అచ్చంపేట నుంచి 12 కిమీ దూరంలో ఉంది.
శ్రీశెైలం ఉత్తర ముఖ ద్వారంగా, రెండవ శ్రీశెైలంగా భాసిల్లు తోన్న ఈ క్షేత్రంలో పూర్వం పార్వతిదేవి శివుడి కోసం తపస్సు చేసిందట. అలాగే చాలామంది మహర్షులు అనేక వందల సంవత్సరాలపాటు శివుడి కోసం తపస్సు చేసిన ప్రాంతమే ఉమామహేశ్వర మని స్కంద పురాణాల ద్వారా కూడా తెలుస్తోంది. ఇక్కడి కొండపెై వెలసిన పిల్లల మామిడి చెట్టు కిందన శివుడు కొలువెై ఉన్నాడు. 
నల్లమలలో దర్శనీయ స్థలాలలో ముఖ్యంగా చెప్పుకోవా ల్సింది ఉమామహేశ్వరం. క్రీస్తు శకం 1232 లో కాకతీయులు నిర్మించిన ఈ దేవాలయం హైదరాబాద్‌ నగరానికి 66 కిలోమీటర్‌ దూరంలోనూ, మహబూబ్‌ నగర్‌కు 91, అచ్చంపేటకు 14 కిలో మీటర్ల దూరంలోనూ నెలవెై ఉంది.పూర్వకాలంలో ఈ ప్రాంతంలో మునులు తపస్సు చేసేవారు. కాకతీయుల కాలం నాటి "పండితారాధ్య చరిత్ర"లో ఈ క్షేత్రం గురించి వివరించబడింది. క్రీ.శ.14వ శతాబ్దిలో మాదానాయుడు కొండపైకి వెళ్ళేందుకు మెట్లను నిర్మించాడు. ఏటా జనవరి 15 నుంచి ఈ క్షేత్రంలో ఉత్సవాలు నిర్వహిస్తారు.
ఈ కొండ మొత్తం కూడా అర్థ చంద్రాకారంలో ఉంటుంది. దీని పక్కనే ఉన్న పాపనాశిని నుంచి నిరంతరం ఐదు ధారలుగా ఒకేచోట ఏర్పడి నీరు ప్రవహిస్తూ ఉంటుంది. కొండ కింది ప్రాంతాన్ని భోగ మహేశ్వరం అని అంటారు. అమ్మవారికి, స్వామివారికి ఐదు గుడులలో ఐదు లింగాలు ఉంటాయి. పంచలింగాలు, జంట లింగాల దేవాలయాలు కూడా ఉన్నాయి. ప్రతి మకర సంక్రాంతికి ఇక్కడ ఉత్సవాలను నిర్వహిస్తుంటారు. పరమపవిత్రమైన ఈ క్షేత్రాన్ని దర్శించుకోవాలంటే 600 మెట్లు ఎక్కాల్సి ఉంటుంది.
చిన కొత్తలంక
చిన కొత్తలంక, తూర్పు గోదావరి జిల్లా, ముమ్మిడివరం మండలానికి చెందిన గ్రామము... పిన్ కోడ్: 533 216.
కొత్తసత్రం
"కొత్తసత్రం" శ్రీ పొట్టిశ్రీరాములు జిల్లా కావలి మండలానికి చెందిన గ్రామం.
కొత్తసత్రం గ్రామనామం కొత్త అనే పూర్వపదం, సత్రము అనే ఉత్తరపదాల కలయికలో ఏర్పడింది. కొత్త అనేది పూర్వాపరసూచిగా, సత్రము అనేది జనపదసూచిగానూ గ్రామనామ పరిశోధకులు గుర్తించారు. సత్రము అన్న పదానికి విశ్రాంతి గృహం, అన్నప్రదాన గృహమన్న అర్థాలు వస్తున్నాయి.
[1] ఈనాడు శ్రీ పొట్టిశ్రీరాములు నెల్లూరు జిల్లా, డిసెంబరు5, 2013, 4వపేజీ.
రామచంద్రపురం (సీతానగరం)
రామచంద్రపురం, తూర్పు గోదావరి జిల్లా, సీతానగరం మండలానికి చెందిన గ్రామము.. పిన్ కోడ్: 533287.
ఆంధ్రప్రదేశ్ పర్యాటక అభివృధ్ధి శాఖ
ఆంధ్ర ప్రదేశ్ పర్యాటక అభివృధ్ధి శాఖ అమరావతి కేంద్రంగా పనిచేస్తుంది.
ఇది ఆంధ్ర ప్రదేశ్ ప్రభుత్వం ఆధ్వర్యంలో మన రాష్ట్రంలోని పర్యాటక కేంద్రాల గురించి సమాచారాన్ని అందరికీ అందజేస్తుంది. దీని ద్వారా విస్తృత ప్రచారం సాధించి ఈ పర్యాటక కేంద్రాలను దేశంలోని ఇతర రాష్ట్రాల ప్రజలే కాకుండా ప్రపంచంలోని ఏ దేశంలోని వారైనా తెలుసుకొని ఆ ప్రాంతాన్ని సందర్శించే అవకాశం ఏర్పడుతుంది.
కృష్ణా నగర్
కృష్ణా నగర్ హైదరాబాదు లోని ఒక ముఖ్య ప్ర్రాంతము. ఇక్కడ ఎక్కువగా సినీ కార్మికులు నివాసముంటారు.
యర్నాగుల సుధాకర రావు
యర్నాగుల సుధాకర రావు ప్రముఖ డిటెక్టివ్ నవలా రచయిత. ఈయన కలం పేరు "శ్రీ భయంకర్". 1971 వ సంవత్సరం నుండి ఈయన రచనలు ప్రాచుర్యం పొందాయి. ఈయన రాసిన డిటెక్టివ్ నవలలు "శ్రీ భయంకర్" అన్న కలం పేరుతో ప్రచురితమయ్యి సాహిత్య లోకాన్ని కట్టిపడవేసాయి.
యర్నాగుల సుధాకర రావు గారు ఇప్పటి వరకు సుమారుగా డిటెక్టివ్, జానపద, హర్రర్ నవలలు 338 వరకు రాసారు. అందులో చాలా వరకు పునర్ముద్రణకు వచ్చాయి. వివిధ వార మాస పత్రికలకు, వేల సంఖ్యలలో కథలు రాసారు. మూడు నాటికలు కూడా రాసారు. 
ఈయన రాసిన శవంతోపెళ్ళి అనే నాటిక వందాలాది ప్రేక్షకుల మన్ననలు పొందింది. ఈయన 1974 లో పత్రికా రంగంలో కూడా అడు పెట్టారు. దిన పత్రికల ఆదివారం సంచికలకు నేర గాథలను రాసారు. 1995 లో "మీరు జర్నలిస్టు కావచ్చూ" అనే పుస్తకాన్ని గ్రామీణ విలేఖరుల కోసం రాసారు. ఈయన బి.కాం. వరకు చదువు కున్నారు. ఈయన నవలలే కాక ఇప్పటి వారికి సులభంగా అర్ధమయ్యే విధంగా అక్బర్ - బీర్బల్ కథలు, పరమానందయ్య శిష్యుల కథలు, తెనాలి రామకృష్ణ కథలు; మొదలగు కథలు రాసారు.
1971 వ సంవత్సరం ఒక సంఘటన ఆధారంగా ఈయన కథలు రాయడం మొదలు పెట్టారు. ఈయనకు తెలిసిన అమ్మాయి ఎవరొ ద్రోహం చేసారని పురుగుల మందు తాగి చనిపోయింది. ఆ సంఘటన ఆధారంగా చేసుకుని ఆయన కథలు రాయటం ప్రారంభించారు.
శివదేవుని సోమవారపు నోము కథ
శివానుగ్రహాన్ని పొందడానికి గాను 'సోమవారం నోము' చెప్పబడింది. ఈ నోము పట్టిన వారు ప్రతి సోమవారం చొప్పున, 21 సంవత్సరాల పాటు శివారాధన చేయవలసి వుంటుంది. నోము పట్టిన రోజున ఒంటిముడి తోరాన్ని ... రెండో రోజున రెండు ముడుల తోరాన్ని ధరించవలసి వుంటుంది. ప్రతి 21 వారాలకి తోరం మార్చడాన్ని 'లఘు ఉద్యాపన' అంటారు. ఇక 42వ వారం నుంచి మూడు ముడుల తోరాన్ని ధరించవలసి వుంటుంది.
21 సంవత్సరాలు పూర్తి అయిన తరువాత 21 ద్రవ్యాలతో మహా శివుడిని అభిషేకించాలి. 21 వత్తులతో దీపం వెలిగించాలి. 21 మంది బ్రాహ్మణులకు సమారాధన చేయాలి. అలాగే 21సంవత్సరాల వయసుగల స్త్రీ పురుషులకు భోజనాలు పెట్టాలి. అప్పుడే 'మహా ఉద్యాపన'కార్యక్రమం ముగిసినట్టు అవుతుంది.
ఇక ఈ సోమవారపు నోము మహిమను తెలిపే కథలోకి వెళితే పూర్వం ఓ ఇల్లాలు సోమవారపు నోమును నోచుకుంటోన్న కారణంగా శివుడు ప్రత్యక్షమయ్యాడు. తనకి సంతానాన్ని ఇవ్వమని ఆమె కోరడంతో, అది వారి జాతకంలో లేదని చెబుతూనే అల్పాయుష్కుడైన కొడుకుని ప్రసాదించాడు. ఆ పిల్లవాడు పదహారవ యేట చనిపోతాడని తెలిసి కూడా ఆమె శివుడి పైనే విశ్వాస ముంచింది.
కొడుక్కి 16వ సంవత్సరం నిండిన రోజునే ఆమె సోమవారపు నోము మహా ఉద్యాపన చేయసాగింది. కొడుకుని భర్తకు అప్పగించి ఆమె శివాలయానికి వెళ్లింది. కొడుకు పరిస్థితి బాగోలేదనే కబురు వస్తున్నప్పటికీ, ఆమె ఆ ఉద్యాపన కార్యక్రమాన్ని అంకిత భావంతో పూర్తిచేసింది. ఫలితంగా శివుడు ప్రత్యక్షమై ఆమెకి కొన్ని అక్షింతలను ఇచ్చి కొడుకుపై చల్లమని చెప్పి అదృశ్యమయ్యాడు.
ఆమె ఇంట్లో అడుగు పెడుతుండగానే తమ కొడుకు చనిపోయాడంటూ భర్త బావురుమన్నాడు. దాంతో ఆమె తన చేతిలోని అక్షింతలను కొడుకు శవంపై చల్లింది. వెంటనే అతను సజీవుడై లేచి కూర్చున్నాడు. దాంతో ఆ దంపతుల ఆనందానికి అవధులు లేకుండాపోయాయి. ముగ్గురూ కూడా ఆ శివయ్యకి మనస్ఫూర్తిగా కృతజ్ఞతలు చెప్పుకున్నట్టుగా ఈ కథ నోము మహిమను తెలుపుతోంది...అమృత
వంగిపురం
"వంగిపురం" గుంటూరు జిల్లా, ప్రత్తిపాడు మండలానికి చెందిన గ్రామం. పిన్ కోడ్ నం. 522 015., ఎస్.ట్.డి.కోడ్ = 0863. 
వంగిపురం గ్రామంలోని శ్రీ సీతారామస్వామివారి దేవాలయంలో, ప్రతి సంవత్సరం, శ్రీరామనవమి సందర్భంగా, శ్రీ సీతారాముల కళ్యాణం, వైభవంగా నిర్వహించెదరు. [1]
[1] ఈనాడు గుంటూరు సిటీ/ప్రత్తిపాడు; 2014,ఏప్రిల్-9; 1వ పేజీ.
ఆడు మగాడ్రా బుజ్జి
ఆడు మగాడ్రా బుజ్జి 2013 డిసెంబరు 7 న విడుదలైన తెలుగు చిత్రం.
అల్లరి చిల్లరగా తిరిగే సిద్ధు (సుధీర్‌) తొలిచూపులోనే ఇందు (అస్మితా సూద్‌) ప్రేమలో పడతాడు. ఆమె చదువుతున్న కాలేజ్‌ తెలుసుకుని అక్కడే తను కూడా చేరుతాడు. కానీ ఆమె అన్న చెర్రీ (రణ్‌ధీర్‌) తన చెల్లి జోలికి వచ్చిన వారినల్లా చితగ్గొడుతుంటాడు. చెర్రీని ప్రేమిస్తుంటుంది అంజలి (పూనమ్‌ కౌర్‌). అంజలితో చెర్రీ ప్రేమలో పడేట్టు చేస్తే తన లైన్‌ క్లియర్‌ అవుద్దని అనుకుంటాడు సిద్ధు. కానీ అంజలి మేనమామ శంకర్‌ (అజయ్‌) ఆ ఊళ్లోనే పెద్ద రౌడీ. శంకర్‌ని బోల్తా కొట్టించి చెర్రీ, అంజలి పెళ్ళి చేయడంతో పాటు తన ప్రేమను గెలుచుకోవడం కూడా సిద్ధు లక్ష్యం.
పోసాని సుధీర్ బాబు
సుధీర్ బాబు గా ప్రసిద్ధిచెందిన పోసాని సుధీర్ బాబు ఒక తెలుగు సినిమా నటుడు. ఇతను ప్రసిద్ధ తెలుగు నటుడు ఘట్టమనేని కృష్ణ చిన్నల్లుడు.
ఛాతి ఎత్తు వద్ద వ్యాసం
ఛాతి ఎత్తు వద్ద అడ్డుకొలత ను ఇంగ్లీషులో Diameter at breast height, or DBH అంటారు. నిటారుగా ఉన్న చెట్టు యొక్క మాను లేక అడుగుమాను ను కొలచి దాని అడ్డుకొలతను తెలియజేయడంలో ఇది ఒక ప్రామాణిక పద్ధతి. వృక్ష కొలత పట్టిక కొరకు తీసుకొనే కొలతలలో ఈ ఛాతి ఎత్తు వద్ద అడ్డుకొలత (డి.బి.హెచ్) చాలా సాధారణమైనది మరియ ప్రముఖమైనది.
ఒక మనిషి చక్కగా నిలబడి అతని ఛాతి ఎత్తు వద్ద, చెట్టు యొక్క చుట్టుకొలత లేక అడ్డుకొలతను కొలుస్తాడు. ఈ విధంగా చెట్టును కొలవడాన్ని ఛాతి ఎత్తు వద్ద అంటారు.
బిజ్జుల తిమ్మభూపాలుడు
బిజ్జల తిమ్మభూపాలుడు 17వ శతాబ్దికి చెందిన రాజకవి. మురారి అను సంస్కృత కవి రచించిన "అనర్ఘరాఘవం" అను సంస్కృత నాటక గ్రంథాన్ని అదే పేరుతో తెలుగులో, పద్యరూపంలో అనువదించిన పండితకవి. 1675లో జన్మించిన తిమ్మభూపాలుడు రెడ్డి వంశానికి చెందిన వాడు. ఇతని తాత పెద్దతిమ్మ భూపాలుడు ప్రాగటూరును ఏలిన రెడ్డి వంశీయులలో సుప్రసిద్ధుడు. ఇతని తల్లి జనుంపల్లి(జమపల్లి) వెంకటరాజు కుమారై బచ్చమాంబ. తిమ్మభూపాలుడు కూడా ప్రాగటూరు రాజధానిగా ఆలంపురం సీమను పాలించాడు. వనపర్తి రాజైన జనుంపల్లి బహిరిగోపాలరావు ఇతని మేనమామ. ఐదు ఆశ్వాశాలతో కూడిన అనర్ఘరాఘవీయంను తన ఆస్థానకవి అయిన కృష్ణకవి. సహాయంతో పూర్తిచేశాడు. ఈ గ్రంథం ప్రాగటూరి రామేశ్వరస్వామికి అంకితం ఇవ్వబడింది. తిమ్మభూపాలుడు 1725లో మరణించాడు. " బిజ్జుల తిమ్మభూపాలుడు మురారి విజ్ఞానానికి కొరతరాని విధంగా అనర్ఘరాఘవాన్ని అనువాదం చేశాడు " అని చాగంటి శేషయ్య గారు కీర్తించారు.
కార్తిక్ శివకుమార్
కార్తీక్ శివకుమార్ ప్రముఖ భారతీయ నటుడు. ఇతను కార్తీ అని పిలువబడుతుంటాడు. తమిళ సినిమాల్లో నటించిన కార్తీ తెలుగులోనూ ప్రముఖ నటుడే. తను తమిళంలో నటించిన సినిమాలు తెలుగులోకి అనువాదమవ్వటం వల్ల, ఆయా తెలుగు అనువాదాలకు కార్తీ స్వయంగా డబ్బింగ్ చెప్పుకోవటం వల్ల తనకి తెలుగులో మంచి మార్కెట్ ఏర్పడింది. మణిరత్నం దగ్గర అసిస్టంట్ దర్శకుడిగా పనిచేసిన కార్తీ 2007లో పరుత్తివీరన్ సినిమా ద్వారా పరిచయమయ్యాడు. ఆ తర్వాత 2010లో అయరతిల్ ఒరువాన్, పయ్యా, నాన్ మహాన్ అల్లా; 2011లో సిరుతై సినిమాల వరుస విజయాల వల్ల కార్తీ తమిళ సినీపరిశ్రమలో గుర్తింపు పొందాడు.
జామ్
అదిలాబాద్ జిల్లా లోని నిర్మల్ మండలానికి చెందిన గ్రామం.
షీలా దీక్షిత్
షీలా దీక్షిత్ 1998 నుండి 2013 వరకు ఢిల్లీ ముఖ్యమంత్రిగా పనిచేసిన భారతదేశ రాజకీయ నాయకురాలు. ఈమె భారత జాతీయ కాంగ్రెసు పార్టీ నేతృత్వంలో ఢిల్లీలో జరిగిన మూడు వరుస ఎన్నికలలో విజయాన్ని సాధించి రికార్డ్ సృష్టించారు. ఈమె ఢిల్లీ శాసనసభలో న్యూఢిల్లీ నియోజకవర్గానికి ప్రాతినిధ్యం వహించారు. ఈమె డిసెంబరు 2013 శాసనసభ ఎన్నికల్లో ఓడిపోయింది.
షీలా దీక్షిత్ ఒక పంజాబీ ఖత్రి కుటుంబంలో భారతదేశం యొక్క పంజాబ్ రాష్ట్రంలో కపుర్తలలో జన్మించారు. ఈమె న్యూఢిల్లీలోని జీసస్ అండ్ మేరీ స్కూల్ లో కాన్వెంట్ విద్యనభ్యసించారు మరియు ఢిల్లీ విశ్వవిద్యాలయంలో మిరాండా హౌస్ నుండి చరిత్రలో మాస్టర్ ఆఫ్ ఆర్ట్స్ డిగ్రీలో పట్టభద్రులైనారు. ఉత్తర ప్రదేశ్ రాష్ట్రంలోని ఉన్నవో జిల్లాకు ఇండియన్ అడ్మినిస్ట్రేటివ్ సర్వీస్ (ఐఎఎస్) గా పనిచేసిన వినోద్ దీక్షిత్ తో ఈమె వివాహం జరిగింది.
దీక్షిత్ మహిళా సంఘం అధ్యక్షురాలిగా అయ్యారు మరియు 1970 లలో ఢిల్లీలో మహిళల పని కోసం అత్యంత విజయవంతమైన వసతిగృహాలు రెండు ఏర్పాటయ్యేందుకు కారణమయ్యారు. ఈమె తరువాత ఎగ్జిక్యూటివ్ కార్యదర్శిగా పనిచేశారు.
1984 మరియు 1989 మధ్య కాలంలో, ఈమె ఉత్తరప్రదేశ్ కనౌజ్ పార్లమెంటరీ నియోజకవర్గానికి ప్రాతినిధ్యం వహించారు. పార్లమెంట్ సభ్యురాలిగా, ఈమె లోక్ సభ అంచనాల కమిటీకి సేవలందించారు.
నిర్మాణము
ఆర్కిటెక్చర్ మరియు సివిల్ ఇంజనీరింగ్ రంగాలలో అవస్థాపన యొక్క నిర్మించే లేదా కూర్చే ఒక ప్రక్రియ నిర్మాణము. ఒకే ఒక కార్యాచరణ, భారీ స్థాయి నిర్మాణం అనే సంబంధం లేకుండా మానవ బహువిధి నిర్వహణల యొక్క అద్భుతకృత్యములు ఉన్నాయి. సాధారణంగా, ఈ పని ఒక ప్రాజెక్ట్ మేనేజర్ ద్వారా నిర్వహించబడుతుంది మరియు నిర్మాణ నిర్వాహకుడు, డిజైన్ ఇంజనీర్, నిర్మాణ ఇంజనీర్ లేదా ప్రాజెక్ట్ ఆర్కిటెక్ట్ లచే పర్యవేక్షించబడుతుంది. ఒక ప్రాజెక్ట్ యొక్క విజయవంతమైన అమలు కోసం సమర్థవంతమైన ప్రణాళిక అవసరం.
మౌలిక సదుపాయాల యొక్క రూపకల్పన మరియు అమలులో పాల్గొనేవారు ఈ పని వల్ల ఏర్పడే పర్యావరణ ప్రభావాలనే ప్రశ్న తప్పక పరిగణనలోకి తీసుకోవాలి, విజయవంతమైన షెడ్యూల్, బడ్జెట్, నిర్మాణ సైట్ భద్రత, నిర్మాణ వస్తువుల లభ్యత, లాజిస్టిక్స్, నిర్మాణ ఆలస్యం మరియు బిడ్డింగ్ వలన ప్రజలకు కలిగే అసౌకర్యం మొదలైనవి తప్పక పరిగణనలోకి తీసుకోవాలి.
సాధారణంగా, నిర్మాణంలో నాలుగు రకాలు ఉన్నాయి:
నిర్మాణ ప్రాజెక్టు యొక్క ప్రతి రకం, ప్రణాళిక, రూపకల్పన, ప్రాజెక్ట్ నిర్మాణ మరియు నిర్వహణకు ఒక ప్రత్యేక జట్టు అవసరం.